ddrg/super_eurlex huggingface dataset:
1.10

Komisia vypracováva túto stratégiu, pričom nezaujíma zvláštny prístup k tejto oblasti, aj keď to môže pomôcť v napredovaní makroregionálnej politiky EÚ. Táto stratégia by preto nemala byť stratégiou „troch nie“, ani napriek týmto pripomienkam: 1) stratégia nepočíta so žiadnou novou európskou pomocou. Pre jednotlivé regióny by sa mohli poskytnúť dodatočné finančné prostriedky na medzinárodnej, národnej a regionálnej úrovni alebo zo súkromného sektora, je však potrebné uprednostniť lepšie využitie tých finančných prostriedkov, ktoré sú v súčasnosti k dispozícii; 2) EHSV sa domnieva, že stanovené ciele sa môžu dosiahnuť zlepšenou koordináciou finančných zdrojov, ktorá vďaka stálej revízii umožní aplikovať nové možnosti financovania. EHSV odporúča vytvoriť osobitný fond; 3) stratégia si nevyžaduje žiadne úpravy právnych predpisov Únie, pretože Únia ich vypracúva pre 27 členských štátov, a nie iba pre jeden makroregión. EHSV však odporúča, tak ako to už zdôraznil vo svojom stanovisku o stratégii pre región Baltického mora (1), aby sa posilnili zdroje útvarov Komisie s cieľom zabezpečiť riadnu podporu tejto stratégie; 4) EHSV sa domnieva, že strany, ktoré sa zúčastňujú na posilnenej územnej spolupráci na regionálnej a celoštátnej úrovni alebo na iných úrovniach, by mohli vykonať prípadné úpravy v záujme toho, aby sa zohľadnili niektoré osobitné ciele; 5) stratégia nevytvára doplňujúce štruktúry, ktoré by boli v podstatnej miere odlišné od štruktúr, ktoré sú známe zo súčasnej praxe EÚ. Stratégiu realizujú nové štruktúry koordinácie pre región a existujúce orgány, v prípade ktorých je potrebné optimalizovať ich doplňujúci charakter; 6) EHSV zastáva názor, že je potrebné v čo najväčšej miere zredukovať administratívnu záťaž a vytvoriť skupinu výskumných pracovníkov s cieľom analyzovať a vedecky preskúmať otázky týkajúce sa stratégie pre podunajskú oblasť. V záujme toho, aby sa podporila práca tejto skupiny, bude potrebné zaviesť systém štipendií.
1.15

EÚ a členské štáty by si mali najprv urobiť svoje vlastné domáce úlohy týkajúce sa udržateľného rozvoja a prechodu na ekologické hospodárstvo. Čo sa týka EÚ, výbor je presvedčený, že jej postavenie pri rokovaniach na konferencii Rio+20 sa posilní, pokiaľ vezme na seba svoju historickú zodpovednosť a stanoví si vlastné ambiciózne ciele v oblasti udržateľného rozvoja. V niektorých oblastiach tak už urobila, v iných musí zvýšiť svoje úsilie alebo ho musí naštartovať. Výbor naliehavo vyzýva Radu, Komisiu a Európsky parlament, aby do roku 2020 v plnom rozsahu splnili ciele v oblasti znižovania emisií a preskúmali, či by sa cieľ zníženia emisií stanovený na rok 2020 nemal zvýšiť na 25 %, aby bolo možné dosiahnuť budúce ciele nákladovo efektívnym spôsobom a pripraviť cestu pre ďalšie celosvetové dohody. Členské štáty by okrem toho mali neodkladne zaviesť všetky potrebné opatrenia na dosiahnutie cieľa zvýšiť energetickú účinnosť do roku 2020 o 20 %. Vo všeobecnosti by EÚ mala pri stanovovaní nového viacročného finančného rámca, pri formovaní svojich najdôležitejších politických opatrení, ako je poľnohospodárska politika, politika súdržnosti, obchodná a rozvojová politika, a pri ďalšom uskutočňovaní stratégie Európa 2020 zohľadniť dôsledky posunu smerom k ekologickejšiemu hospodárstvu v záujme udržateľnejšieho rozvoja. Po konferencii Rio+20 by EÚ mala svoju stratégiu trvalo udržateľného rozvoja prepracovať.
Otázka 11.

Pokiaľ ide o jazyk, existujú skutočné bariéry. Rámec elektronického verejného obstarávania v rámci celej EÚ nemôže existovať bez schopnosti „oznámiť“ verejnú súťaž v rámci 27 členských štátov. Na druhej strane, prekladanie dokumentácie k verejnému obstarávaniu zo strany vnútroštátneho obstarávateľa do úradných jazykov EÚ, nieto ešte do všetkých jazykov 27 členských štátov, aby sa do výberového konania mohli zapojiť podniky vo všetkých členských štátoch, je nepraktické, drahé a zabrzdilo by verejné obstarávanie.

Je dôležité, aby si podniky alebo jednotlivci, ktorí chcú predkladať ponuky, boli vedomí toho, aké verejné súťaže sú k dispozícii, pričom by tieto informácie mali byť k dispozícii bez akýchkoľvek prekážok. Potom by to už bolo na danom podniku, veľkom, malom, strednom alebo na mikropodniku, aby si vyhľadal ďalšie informácie prostredníctvom centier podpory tak, ako je to navrhnuté v tomto stanovisku, a aby sa rozhodol, či vynaloží ďalšie náklady na podrobnejšie preklady, ktoré prekračujú to, čo je možné získať prostredníctvom navrhovaných jazykových nástrojov.

Potenciálnym riešením by mohlo byť, keby Komisia vypracovala prekladací nástroj pre verejné obstarávanie on-line, ktorý by bol osobitne navrhnutý a prispôsobený odbornému jazyku súťažných podkladov – t. j. s osobitným dôrazom na to, ako sa správne prekladajú odborné slová, ako napríklad „môže“, „povinný“, atď., bez nuáns, ktoré by mohli viesť k nesprávnemu výkladu.

Takýto nástroj však treba používať len v prípade mimoriadne jednoduchých verejných obstarávaní a pokiaľ je zaručená jasnosť, aby to neznamenalo zvýšenie administratívnej záťaže, ktorá nemá skutočný význam, a to ani pre obstarávateľa, ani pre uchádzača.
3.1

Komisia oprávnene uvádza, že jednotný trh nie je sám o sebe cieľom, ale len nástrojom na zlepšenie každodenného života a blahobytu európskych podnikov a občanov. Bolo by vhodné dôraznejšie posúdiť prínos jednotného trhu k týmto horizontálnym cieľom. Smernica o službách vznikla počas účinnosti staršej zmluvy, v ktorej bol hospodársky záujem najdôležitejšou prioritou vnútorného trhu. Podľa Lisabonskej zmluvy už ostatné záujmy nie sú podradené hospodárskym záujmom, ale sú na rovnakej úrovni. Bolo by zaujímavé preskúmať, v akom vzťahu k novej zmluve sú právne predpisy a judikatúra, ktoré vznikli v rámci predchádzajúcej zmluvy. EHSV v stanovisku k Aktu o jednotnom trhu navrhlo posúdiť smernicu o vysielaní pracovníkov vo vzťahu k novej zmluve. Bolo by zaujímavé zistiť, či by posúdenie rozhodnutí Súdneho dvora EÚ, v ktorých sa kladie dôraz na vnútorný trh (pôvodný článok 49), mohlo viesť k novým uhlom pohľadu.
1.5

Kto chce, aby ľudia išli do dôchodku neskôr, musí sa postarať aj o to, aby mohli dlhšie pracovať. To znamená vytvárať a uspôsobovať pracovné miesta tak, aby bolo možné pracovať až do dosiahnutia riadneho veku odchodu do dôchodku. Preto je potrebná dôsledná prestavba smerom k pracovnej sfére zodpovedajúcej veku. — Pritom nejde iba o cielené prispôsobovanie pracovných miest starším ľuďom, ale aj o organizovanie práce takým spôsobom, aby zohľadňovala proces starnutia vo všetkých fázach profesijnej kariéry. — To si vyžaduje balík opatrení, ktoré umožnia, že osoby všetkých vekových skupín aj skutočne budú mať možnosť nájsť si zamestnanie a dlhodobo ho vykonávať. — Je nevyhnutné prispôsobiť pracovné podmienky a prostredie pracovníkom rôzneho veku. Proti diskriminácii a negatívnemu klišé voči starším pracovníkom sa musí bojovať. — Pri všetkých opatreniach je dôležitá zodpovednosť verejných orgánov a podnikov, rovnako ako ochota jednotlivcov chcieť dlhšie pracovať, k čomu patrí aj ochota k celoživotnému vzdelávaniu a preventívnej zdravotnej starostlivosti.
4.5

Jednotné kontaktné miesta by slúžili dvom hlavným cieľom. Občania by tu mohli získať všetky potrebné požadované informácie súvisiace so zdanením, a to priamou, dostupnou a relevantnou formou. EHSV tiež navrhuje druhú úlohu týchto miest, a to, aby slúžili občanom, ktorí majú daňovú povinnosť, a ponúkali rozšírené služby vrátane poskytovania potvrdení a dokumentov súvisiacich s daňami.
3.15

Miera zamestnanosti osôb so zdravotným postihnutím je v Európe stále ešte okolo 50 %. Ak chce Európa skutočne zabezpečiť rovnaké zaobchádzanie so všetkými svojimi obyvateľmi a zároveň dosiahnuť spoločný cieľ v oblasti zamestnanosti, musia osoby so zdravotným postihnutím získať platené a kvalitné zamestnanie. Európska stratégia pre oblasť zdravotného postihnutia 2010 – 2020 identifikuje osem dôležitých oblastí pre ďalšiu činnosť EÚ, medzi nimi aj zamestnanosť, vzdelávanie a odbornú prípravu mužov a žien so zdravotným postihnutím (13). Komisia by mohla preskúmať modely členských štátov, pomocou ktorých by bolo možné podporiť právne, politické a finančné stimuly a stimuly týkajúce sa kolektívneho vyjednávania podnikom, úradom a poskytovateľom sociálnych služieb, aby zamestnávali tieto osoby. Keďže informačné a komunikačné technológie dnes predstavujú 6 % HDP Únie, musí mať digitálna stratégia navrhovaná Komisiou dosah na všetkých, hlavne v oblasti plánov odbornej prípravy a začlenenia osôb nachádzajúcich sa v ťažkej situácii, pre ktorých táto stratégia predstavuje cestu k pracovnému miestu.
3.2

Predpoklady Komisie vychádzajú z optimistických očakávaní vkladaných do smernice o energii z obnoviteľných zdrojov a do akčných plánov jednotlivých členských štátov. Okrem toho sa za samozrejmé považuje 20 % zvýšenie energetickej účinnosti, aj keď informácie z členských štátov ukazujú v niektorých prípadoch podstatne pomalší pokrok. Ak sa zohľadní kľúčový prvok energetickej účinnosti pri výrobe elektriny a tepla, ktorý sa môže označovať aj ako náročnosť z hľadiska emisií oxidu uhličitého, stanú sa meškania a odklady pri obnove elektrární pravdepodobne vážnym problémom, ktorý by mohol vyústiť do nedostatku energie. Okrem toho z analýz Medzinárodnej agentúry pre energiu vyplýva, že 80 % emisií z globálneho energetického sektora sa v skutočnosti do roku 2020 nezmení. Z tohto dôvodu sú z hľadiska nízkych emisií uhlíka v budúcnosti rozhodujúce tiež investície v nasledujúcom desaťročí, predovšetkým investície do technológie zachytávania a ukladania uhlíka.
4.36

Výbor navrhuje, aby viacročný finančný rámec zahŕňal aj bezbariérovosť ako jednu z podmienok na získanie financovania. Ak príslušný projekt nespĺňa zásadu „návrhy pre všetkých“ (design for all), nemali by naň byť poskytnuté žiadne prostriedky z rozpočtu na siete TEN alebo z iných štrukturálnych fondov. Na uľahčenie pohybu osôb so zdravotným postihnutím navrhuje výbor tiež zaviesť európsku kartu mobility, ktorá by mohla byť kľúčom k vytvoreniu mnohých harmonizovaných úľav v krajinách EÚ.
3.4

V súvislosti s maloobchodnými cenami by maximálne poplatky mali platiť do 30. júna 2016, pričom pri veľkoobchodných cenách by sa mali maximálne poplatky zachovať počas celého regulačného obdobia, pokiaľ sa v bezprostrednej budúcnosti dostatočne nerozvinie konkurencia.
3.9

Na druhej strane by EHSV chcel poukázať na nebezpečenstvo, ktoré by sa mohlo spájať so zvyšujúcou sa ekonomizáciou. Ochrana biodiverzity by sa totiž v budúcnosti mohla zameriavať najmä na tie oblasti, ktoré sa z krátkodobého hľadiska ekonomicky vyplatia, resp. sa zdá, že sa vyplatia. Komisia by preto mala uvážiť, aký postoj zaujať k druhom a biotopom, ktorých ekonomická hodnota sa nedá priamo vypočítať. Len ťažko by sa dala vyjadriť hodnota veľkých cicavcov, ako je napr. vlk, medveď alebo rys v eurách a centoch, rovnako ako hodnota skokana hnedého, lúčneho koníka, bociana bieleho a tisícov ďalších druhov. Okrem toho druhy, ktorých „výkon“, sa nedá dostatočne vysoko ekonomicky oceniť, nie sú vôbec predmetom politickej diskusie: kde sú ochranné programy pre baktérie, huby alebo dážďovky, čiže deštruenty, bez ktorých by rozklad organických látok nefungoval?
1.9

Rýchle, nestranné a konzistentné riešenie sporov, ktoré by súviseli s obvineniami z falšovania a pirátstva, by zvýšili dôveru v právo duševného vlastníctva a zlepšili podmienky jeho presadzovania. Výbor preto vyzýva Komisiu, aby v článku 2 poverila úrad OHIM špecifickou úlohou prispievať k zlepšeniu informovanosti o osvedčených postupoch týkajúcich sa riešenia sporov v oblasti práv duševného vlastníctva a k ich lepšiemu pochopeniu, pričom by sa pozornosť sústredila aj na príslušnú judikatúru členských štátov. Napriek tomu by sa nemalo brániť možnosti obrátiť sa na príslušné súdy.
3.16

Na regionálnej úrovni je potrebné, aby sa ako európsky produkt cestovného ruchu lepšie propagovali kultúrne trasy, dedičstvo súčasnej kultúry, chránené prírodné územia alebo zachovanie a zveľaďovanie budov a tradičných podnikov, cestovný ruch týkajúci sa duševného a telesného zdravia alebo cestovný ruch na základe lekárskeho odporúčania, vzdelávací cestovný ruch, cestovný ruch s degustáciou vína a jedla, cestovný ruch s poznávaním histórie, cestovný ruch náboženského charakteru, vidiecky cestovný ruch alebo cestovný ruch zameraný na more, cestovný ruch, ktorý zveľaďuje a zachováva kultúrne tradície a gastronómiu (tradičné reštaurácie a podniky priamo súvisiace s históriou regiónu) a v neposlednom rade cestovný ruch zameraný na podmorské kultúrne dedičstvo. Nie je vždy potrebné zvyšovať počet lôžok, ale skôr treba investovať do zlepšenia kvality služieb a infraštruktúry a do inovácie prostredníctvom nových ponúk liečebných stredísk, relaxačných centier atď. V návrhu Komisie sa neuvádza, ako by bolo možné konkretizovať uvedené opatrenia, nestanovujú sa priority a ani plán, ktorý by riadil ich vykonávanie v každom štáte s ohľadom na regióny tak, aby uvedené činnosti vytvorili európsku politiku v oblasti cestovného ruchu. Neuvažuje sa o žiadnej spoločnej propagácii, hoci by takáto iniciatíva bola veľmi potrebná.
2.1

Podľa návrhu Komisie by malo šesť krajín, ktoré v súčasnosti spadajú pod mechanizmy EFSM a BoP, prispievať menej na projekty, ktoré spolufinancujú v rámci politiky súdržnosti EÚ. Týmto spôsobom by sa členské štáty nemuseli snažiť o získanie potrebných prostriedkov len z vlastných zdrojov, čo by pre nich v čase, keď sú ich štátne rozpočty pod značným tlakom, znamenalo výrazný príspevok v úsilí o ozdravenie problematických ekonomík.
1.3

EHSV však vyjadruje poľutovanie nad tým, že Komisia, ktorá vychádzala zo svojho oznámenia na tému „Príspevok regionálnej politiky k inteligentnému rastu v rámci stratégie Európa 2020“, KOM(2010) 553, nešla o krok ďalej a nenavrhla nástroj EÚ na financovanie projektov v oblasti inovácie, výskumu a vývoja až do výšky 100 %, ktorý by bol značným prínosom pre malé a stredné podniky a prispel by k dosiahnutiu niektorých cieľov stanovených v stratégii Európa 2020.
2.4

Elektronická identifikácia hovädzieho dobytka sa už v EÚ zaviedla pre viaceré živočíšne druhy. Niektoré členské štáty Európskej únie začali používať elektronickú identifikáciu hovädzieho dobytka na dobrovoľnom základe. Keďže sa nezaviedli žiadne harmonizované technické normy EÚ, existuje riziko, že na rôznych miestach by sa mohli používať rôzne druhy elektronických identifikátorov a čítačiek s rôznymi frekvenciami rádiofrekvenčnej identifikácie, tento prístup by pravdepodobne viedol k nedostatočnej harmonizácii, ktorá by ohrozila elektronickú výmenu údajov, čo by následne viedlo k strate prínosu systémov elektronickej identifikácie hovädzieho dobytka.
1.2

EHSV zastáva názor, že je potrebné pokračovať v uplatňovaní programu a jeho financovaní z rozpočtu SPP aj v rokoch 2012 a 2013, a to na tej istej úrovni ako v súčasnosti. Solidarita so znevýhodnenými skupinami obyvateľstva bola vždy jednou z hodnôt, za ktoré sa Únia v jednotlivých oblastiach svojej politiky zasadzovala, a tak to musí byť i naďalej.
1.4

EHSV konštatuje, že ciele stanovené v oznámení sú skromné a oklieštené. Európska únia neratifikovala Dohovor OSN o právach dieťaťa (UNCRC), ako to urobila v prípade Dohovoru OSN o právach osôb so zdravotným postihnutím (2). Európska únia by mala nájsť spôsob, ako sa jednostranne pripojiť k dohovoru UNCRC (3). Členské štáty by mali predkladať podrobné dvojročné správy o sledovaní situácie detí, ktoré by sa týkali nielen ich ekonomickej situácie, ale aj všetkých ostatných faktorov prispievajúcich k blahu detí a vychádzali by zo systematického zberu údajov, výskumu a analýz. Uľahčilo by to vytvorenie databázy EÚ a hodnotiaceho nástroja, ktoré by dopĺňali v súčasnosti dostupné informácie.
2.1

Tento návrh by uľahčil schvaľovanie pôžičiek, ktoré EIB alebo iné finančné inštitúcie udeľujú na základe článku 36 nariadenia (ES) č. 1083/2006 na jednu alebo viac priorít operačného programu, a to v čase, keď by vzhľadom na znižovanie verejného a súkromného dlhu štátu a finančných inštitúcií členských štátov neboli takéto pôžičky dostupné.
4.7

EHSV sa nazdáva, že určité tradičné výrobky, značky alebo označenia pôvodu by mohli otvoriť trhy ďalším európskym výrobkom, predovšetkým na vonkajších trhoch. Mohla by sa zviditeľňovať európska povaha výrobkov v rámci propagačných programov predkladaných profesionálnymi a/alebo medziodvetvovými organizáciami bez toho, aby boli nútené stiahnuť označenie pôvodu alebo značku a zároveň zaručiť, že európske posolstvo je jasne v popredí v porovnaní so značkou. Na to, aby bola informácia úplná a transparentná, by sa malo umožniť uvádzanie pôvodu výrobku, a to aj v prípade, ak nejde o chránené označenie pôvodu alebo chránené zemepisné označenie.
—

na základe konzultácie s organizáciami zamestnávateľov vrátane organizácií MSP a so spotrebiteľskými organizáciami by sa mali vypracovať vzorové európske zmluvné podmienky pre špecializované oblasti obchodu a odvetvia činnosti, ktoré by obsahovali štandardné podmienky, boli by dostupné vo všetkých úradných jazykoch EÚ, predstavovali by mimoriadne užitočný nástroj vo vzťahoch typu B2B a B2C a mohli by sa podporovať bez ohľadu na to, či začne platiť spoločné európske kúpne právo,
4.21

Z tohto hľadiska by nivelizácia právomocí prostredníctvom takejto centralizácie mohla mať škodlivý účinok. Úspora, ktorá by sa tým dosiahla, by mohla byť zanedbateľná a neopodstatňovala by navrhované štrukturálne úpravy. Takisto bude prevládať nedôvera v súvislosti s rozšírením úloh kancelárií o poskytovanie štatistických údajov alebo o podporu poskytovanú Komisii pri zabezpečovaní primeranej komunikácie a šírení výsledkov a vplyvu programu, ak nebudú vyčlenené finančné prostriedky na realizáciu tejto činnosti.
1.1.6

Vyzýva členské štáty a európske inštitúcie, aby podporovali osvedčené postupy a pozitívne opatrenia zamerané na začleňovanie mladých ľudí so zdravotným postihnutím do vzdelávania a zamestnanosti. Ich súčasťou by mali byť investície do sociálneho podnikania a MSP, ako aj finančné stimuly pre zamestnávateľov v záujme zamestnávania mladých ľudí so zdravotným postihnutím.
1.5

Cieľom nariadenia by malo byť posilnenie presunu regulácie reformných opatrení na príslušné vnútroštátne orgány a zainteresované strany, pričom by sa ponechala jasne určená, no obmedzená úloha pre navrhovanú skupinu orgánov pre činnosti na mori EÚ.
—

zatraktívniť financovanie pre súkromný sektor prostredníctvom vydávania európskych dlhopisov na projekty v oblasti infraštruktúry (EU project bonds) s cieľom znížiť riziko pre tretích investorov. Rozpočet EÚ bude tak použitý na to, aby poskytol Európskej investičnej banke (EIB) kapitál na pokrytie časti rizika, ktoré na seba EIB berie pri spolufinancovaní projektov. Rozpočet EÚ tak poskytne určitú záruku pri financovaní príslušných projektov zo strany EIB, ale EIB bude musieť znášať reziduálne riziko. Počas pilotnej fázy (2012 – 2013), v ktorej bude 5 až 10 projektov, takto presunuté prostriedky EÚ do EIB nemôžu presiahnuť maximálne 230 miliónov EUR, a budú plne financované presunutím nevyužitých prostriedkov z existujúcich investičných programov. Podľa odhadov Komisie by to malo mobilizovať ďalších investorov, pričom suma by mohla dosiahnuť až 4,6 miliárd EUR,
1.4

Niektorí poukázali na to, že zložitá formulácia predkladaných správ je významnou príčinou straty príležitostí a iných nákladov súvisiacich so zadávaním vypracovania správ odborníkom v tejto oblasti. Hoci nie je preukázané, že vypracovanie týchto vzorových šablón Výborom európskych regulačných orgánov pre cenné papiere (teraz Európsky orgán pre cenné papiere a trhy – ESMA) by mohlo mať výrazne pozitívny vplyv na zníženie nákladov, táto iniciatíva by sa mohla prejaviť určitými úsporami pre MSP, ktoré by sa vďaka jej využitiu vyhli najímaniu externých subjektov na vypracovanie takýchto správ. Upozorňujeme tiež na skutočnosť, že v šablónach sa ťažko predvídajú všetky situácie, čo by mohlo viesť k určitým zjednodušeniam poskytovaných informácií, či dokonca k tomu, že dôležité informácie nebudú zverejnené, pretože nebudú začlenené v šablónach.
1.1

EHSV z celkového hľadiska podporuje návrh FISCUS. Rád by však poukázal na tieto aspekty: — Treba zaručiť dostatočné vybavenie národných colných a daňových úradov, aby dokázali čeliť výzvam nesledujúceho desaťročia. — V daňovej a colnej oblasti musí byť k dispozícii aktualizovaný a výkonný IT systém. To by zahŕňalo také prvky, ako napríklad modernizovaný Colný kódex (MCC). — Výbor by uvítal podrobnejšie hodnotenia vplyvu na rozpočty EÚ a vlád členských štátov. — Súhrnný rozpočet pre program FISCUS ukazuje v porovnaní so súčasnými činnosťami nárast celkového rozpočtu pre daňovú i colnú oblasť o 9 %. Plánovaný rozpočet pre oblasť colníctva je 479 622 792 EUR (pre oblasť daní 23 692 892 EUR). To predstavuje zvýšenie o 13 % pre oblasť colníctva a zníženie o 1 % pre oblasť daní.
3.6

Na nutnosť silného európskeho úsilia v tejto oblasti jednomyseľne a dôrazne poukázalo aj prvé zhromaždenie digitálnej agendy, ktoré sa zišlo v Bruseli 16. a 17. júna 2011 a ktorému predsedala podpredsedníčka Komisie N. Kroes. Zúčastnilo sa na ňom vyše 1 000 zainteresovaných aktérov (10): dodávatelia obsahu, výrobcovia hardwaru, investori a telekomunikační operátori najvýznamnejších svetových firiem. Zúčastnení rečníci sa stotožnili s úsudkom Komisie, že existujúci model investovania do telekomunikácií nestačí na zavádzanie cenovo prístupných vysokokvalitných širokopásmových infraštruktúr (rýchle, stabilné, cenovo udržateľné, dostupné pre všetkých). V tejto súvislosti by bolo podľa EHSV zaujímavé dôkladnejšie preskúmať situáciu v Indii, kde federálna vláda oznámila, že do roku 2014 spojí 600 miliónov občanov širokopásmovým internetom prostredníctvom technologického mixu drôtového a bezdrôtového pripojenia. Rozsah tohto úsilia je porovnateľný s úsilím EÚ a táto indická iniciatíva by mohla byť zdrojom osvedčených postupov prostredníctvom stretnutí EÚ a Indie za okrúhlym stolom, ktoré organizuje výbor (11).
2.2

Hoci sektor zdravotníckej starostlivosti môže byť hodnotným prínosom pre hospodársky rast, zdravie sa nemôže obmedziť iba na to. Aby sa zlepšila životaschopnosť zdravotných systémov, ktoré zasahujú v prípade choroby, je predovšetkým nutné udržať obyvateľstvo v dobrom zdravotnom stave prostredníctvom preventívnych opatrení a opatrení v oblasti verejného zdravia a začleniť aspekt zdravia do všetkých oblastí politiky. Bolo by užitočné, ak by sme mali k dispozícii viac štatistických údajov o činnostiach zdravotných systémov.
3.2

Nariadenie by zašlo ešte krok ďalej než odporúčanie – a) tým, že by navrhlo priamo uplatniteľné harmonizované pravidlá, ako napríklad spoločný systém registrácie dopravcov, ktorý odstráni rôzne systémy používané v členských štátoch na ohlasovanie a povolenie, a b) tým, že by poskytlo dopravcom prístup na dopravný trh krajín EÚ 27 prostredníctvom jedného „zoštíhleného“ postupu, pri prijímaní diferencovaného prístupu. Komisia by vytvorila bezpečný systém on-line registrácie, čím by sa umožnila potrebná výmena údajov.
2.7

Podľa posúdenia vplyvu: — Pokiaľ ide o platby úrokov, strata by nemala prekročiť 200 až 300 miliónov EUR a dotkla by sa 13 členských štátov EÚ, ktoré ešte uplatňujú zrážkové dane na odchádzajúce výplaty úrokov, a to Belgicka, Bulharska, Českej republiky, Grécka, Maďarska, Írska, Talianska, Lotyšska, Poľska, Portugalska, Rumunska, Slovinska a Spojeného kráľovstva. — V prípade licenčných poplatkov by strata mala byť v rozmedzí 100 až 200 miliónov EUR a dotkla by sa siedmich krajín s najväčšími negatívnymi bilanciami licenčných poplatkov v pomere k HDP, a to Bulharska, Českej republiky, Grécka, Poľska, Portugalska, Rumunska a Slovenska. Ide o možnosť, ktorú zainteresované strany verejnej konzultácie uprednostnili.